|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie cenovej ponuky**pre zákazky realizované v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | Ing. Beata Fanová |  |  |
| e-mail | bfanova@konsolidacna.sk  | Tel: 02/57 289 132 |

 |  |

1. **Predmet prieskumu trhu:**

Predmetom zákazky je dodanie stravovacích poukážok v papierovej forme pre zamestnancov verejného obstarávateľa. Súčasťou predmetu zákazky sa okrem zabezpečenia stravovacích poukážok v papierovej forme okrem iného rozumie i dodanie stravovacích poukážok do sídla verejného obstarávateľa. Verejný obstarávateľ požaduje zabezpečiť stravovacie poukážky **v nominálnej hodnote 2,00 EUR** za 1 stravovaciu poukážku **v predpokladanom množstve 2 400 ks kusov.**

1. **Špecifikácia predmetu:**

Stravovacia poukážka je určená výlučne na úhradu stravy v určených stravovacích zariadeniach, alebo na úhradu v obchodoch poskytujúcich polotovary a suroviny slúžiace na prípravu teplého jedla. Stravovacia poukážka musí byť riadne čitateľne označená a obsahuje najmä:

* názov a logo dodávateľa,
* nominálnu hodnotu jednej stravovacej poukážky v EUR,
* minimálne štyri ochranné prvky proti falšovaniu používané pre tlač cenných papierov (napr. číselný resp. čiarový kód, termoaktívny bod a vodotlač atď., tzn. ochranné prvky stravovacej poukážky tvorí súbor prvkov, ktoré chránia stravovaciu poukážku pred zneužitím),
* rok platnosti stravovacej poukážky
* poučenie pre spotrebiteľa.

Stálosť papiera musí zodpovedať technickým požiadavkám platných noriem.

1. **Ďalšie požiadavky:**

Nominálna hodnota požadovaných papierových stravovacích poukážok je 2,00 EUR, predpokladané množstvo stravovacích poukážok je 2 400 ks kusov. Uvedené množstvo je predpokladané na obdobie platnosti objednávky a môže byť verejným obstarávateľom znížené, resp. nemusí byť vyčerpané.

Papierové stravovacie poukážky bude verejný obstarávateľ objednávať podľa svojich aktuálnych potrieb, formou mailovej výzvy (čiastkovej objednávky), resp. iným vzájomne dohodnutým spôsobom s úspešným uchádzačom. Uchádzač je povinný dodať papierové stravovacie poukážky v požadovanej hodnote, balení, množstve, ktoré určí verejný obstarávateľ. Lehota na dodanie stravovacích poukážok je dva pracovné dni odo dňa doručenia objednávky. Uchádzač doručí predmet obstarávania na miesto dodania, tzn. na adresu verejného obstarávateľa.

Poplatok za poskytované služby (provízia) pokrýva všetky náklady dodávateľa za sprostredkovanie služieb stravovania prostredníctvom stravovacích poukážok, najmä náklady na tlač a doručenie stravovacích poukážok, balné, dane, poistenie, storno poplatky za vrátenie, manipulačný poplatok alebo náklady na výmenu stravovacích poukážok a akékoľvek ďalšie finančné plnenie a náklady spojené s dodaním predmetu.

Dodávateľ je povinný dodávať stravovacie poukážky nepoškodené, neznehodnotené, pričom stravovacie poukážky musia byť vyhotovené v súlade s príslušnými všeobecne záväznými právnymi predpismi. Verejný obstarávateľ má právo odmietnuť prevziať poškodené stravovacie poukážky resp. zásielku.

Verejný obstarávateľ má právo vrátiť nepoužité stravné poukážky uchádzačovi z dôvodu skončenia príslušného emisného obdobia alebo z dôvodu prechodu na inú nominálnu hodnotu stravovacej poukážky, alebo z iného dôvodu. Výzva na prevzatie vrátených nepoužitých stravovacích poukážok bude zaslaná uchádzačovi písomne a musí obsahovať počet stravovacích poukážok a spôsob a lehotu náhrady. Uchádzač má povinnosť nahradiť vrátené nepoužité stravovacie poukážky, a to buď vrátením finančnej čiastky zodpovedajúcej cene, ktorú verejný obstarávateľ za stravovacie poukážky uhradil alebo dodaním nových stravovacích poukážok verejnému obstarávateľovi (na nové emisné obdobie alebo na inú nominálnu hodnotu), a to v lehote oznámenej verejným obstarávateľom, ktorá nesmie byť kratšia ako 5 pracovných dní odo dňa doručenia písomnej výzvy.

1. **Ponuka:**

V nadväznosti na uvedené si Vás dovoľujeme požiadať o predloženie ponuky na dodávanie stravných poukážok.

Ponuka musí obsahovať:

1. Základné identifikačné údaje uchádzača v zmysle **Prílohy č. 1.**
2. Cenovú ponuku predloženú v zmysle Prílohy č. 1.
3. Doklad (sken) o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky.
4. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
5. Zoznam aktuálnych zmluvných stravovacích zariadení, obchodov, reštaurácií a pod. na území Bratislava I. Staré mesto v minimálnom počte 50.
6. Vzor stravnej poukážky.
7. **Miesto dodania predmetu zákazky:**

Cintorínska 21, 814 99 Bratislava 1

1. **Termín dodania zákazky:**

Po vyhodnotení ponúk uchádzačov bude úspešnému uchádzačovi vystavená rámcová objednávka s postupným čerpaním na základe čiastkových mesačných objednávok.

1. **Kritérium na hodnotenie ponúk:**

Kritériom na hodnotenie ponúk je najnižšia výška provízie (poplatku za poskytované služby) uvedená v percentách na 4 desatinné miesta.

1. **Lehota na predkladanie ponúk:**

**22.1.2021**

1. **Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

1. **Dôvody zrušenia zadania zákazky:**

Nebola predložená ani jedna ponuka,

ani jeden z uchádzačov nesplnil podmienky výzvy,

ani jedna z ponúk nevyhovuje požiadavkám verejného obstarávateľa,

zmenili sa okolnosti, za ktorých bolo verejné obstarávanie vyhlásené.

Verejný obstarávateľ si vyhradzuje právo odmietnuť všetky ponuky.

Príloha č. 1: Cenová ponuka